คือเริ่มกินยาคุม(พรีม28)ตั้งแต่เป็นประจำเดือนวันแรกอ่ะค่ะตอนนี้ผ่านมาประมาณ2อาทิตย์แล้วยังมีเลือดออกกระปริบกระปรอยปกติประจำเดือนจะมาแค่5,6วันไม่ทราบว่าเป็นอาการจากผลข้างเคียงของยาคุมรึป่าวคะมันจะหายตอนไหนหรือควรเปลี่ยนยี่ห้อยาคุมคะ?
สวัสดีค่ะ การเลือกรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้สำคัญต้องกินทุกวันจนหมดแผง กรณีเป็นแบบ 28 เม็ด คือเป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ให้กินจนหมดแผง ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมา การมีเลือดออกกระปริดกระปรอยทางช่องคลอดอาจจะเป็นผลข้างเคียงจากยาคุมกำเนิดได้ แต่ไม่ควรออกติดต่อกันเกิน 7 วัน ถ้าตอนนี้ออกติดต่อกันมาประมาณ 2 อาทิตย์แล้วไม่หยุด ควรไปพบแพทย์เพื่อตรวจหาสาเหตุอื่นๆที่ทำให้มีเลือดออกผิดปกติทางช่องคลอดนอกเหนือไปจากผลข้างเคียงของยาด้วย ถ้าเกิดจากยาจริงๆ คือไม่มีสาเหตุอื่นที่อธิบาย อาจปรึกษาแพทย์ที่ดูแลเพื่อลองเปลี่ยนเป็นยากลุ่มอื่นได้